
   ROMÂNIA

  MUNICIPIUL MARGHITA           

   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001

       Calea Republicii,  nr.1,                                                                                      +40359409977

       Cod fiscal 4348947                                                                         
fax:      +40359409982

                                                   e-mail:primaria@marghita



  
Serviciul buget-contabilitate, salarizare, resurse umane

   
Nr.7705 din 09.07.2024
RAPORT   DE   SPECIALITATE

pentru proiectul de hotărâre privind aprobarea majorării cu 10% faţă de nivelul acordat pentru luna decembrie 2023 a veniturilor salariale existente, ale angajaților din cadrul aparatului de specialitate al Primarului Municipiului Marghita și a celorlalte structuri și servicii publice subordonate începând cu 1 august 2024

Având în vedere:

- Articolul II, din ORDONANŢĂ DE URGENŢĂ nr. 53 din 23 mai 2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice, care prevede: ,,Prin derogare de la prevederile art. 11 alin. (4) din Legea-cadru nr. 153/2017, cu modificările şi completările ulterioare, funcţionarii publici şi personalul contractual din cadrul familiei ocupaţionale „Administraţie“ din aparatul de specialitate al primarului şi din instituţiile şi serviciile publice de interes local corespunzătoare anexei nr. IX lit. C poziţiile 23-28 ( adică viceprimar de localitate până la 20.000 de locuitori) pot beneficia, începând cu luna iunie 2024, de majorarea salariului de bază cu până la 10% faţă de nivelul acordat pentru luna decembrie 2023;
Ținând cont de: 

            - Prevederile Legii – cadru  nr.153/2017 privind salarizarea personalului plătit din fonduri publice, cu modificările și completările ulterioare, astfel: 

          Art.11 din CAPITOLUL II – Salarizarea - SECŢIUNEA 1 - Sistemul de stabilire a salariilor de bază, soldelor de funcţie/salariilor de funcţie, indemnizaţiilor de încadrare şi indemnizaţiilor lunare în sectorul bugetar, potrivit căruia,
          (1) Pentru funcţionarii publici şi personalul contractual din cadrul familiei ocupaţionale „Administraţie” din aparatul propriu al consiliilor judeţene, primării şi consilii locale şi din serviciile publice din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor.
          (4) Nivelul veniturilor salariale se stabileşte, în condiţiile prevăzute la alin. (1) şi (3), fără a depăşi nivelul indemnizaţiei lunare a funcţiei de viceprimar sau, după caz, a indemnizaţiei lunare a vicepreşedintelui consiliului judeţean, sau, după caz, a viceprimarului municipiului Bucureşti, corespunzător nivelului de organizare: comună, oraş, municipiu, sectoarele municipiului Bucureşti, primăria generală a municipiului Bucureşti, exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri şi cheltuieli.
        - Hotărârea Consiliului Local nr.113/2017 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație” utilizate în cadrul aparatului de specialitate al primarului Municipiului Marghita, al Consiliului Local al Municipiului Marghita și serviciilor publice din subordinea Consiliului Local al Municipiului Marghita, modificată și completată,  care la art.2 alin.(2) prevede ca în cazul modificării salariului de bază minim brut pe țară garantat în plată, salariile de bază pentru personalul din cadrul aparatului de specialitate al primarului Municipiului Marghita, al Consiliului Local al Municipiului Marghita și din serviciile publice din subordinea Consiliului Local al Municipiului Marghita se vor stabili prin dispoziția primarului municipiului Marghita, prin înmulțirea coeficienților prevăzuți în Anexa nr.1 și Anexa nr.2 la hotărâre, cu salariul de bază minim brut pe țară, garantat în plată, în vigoare;

      - Hotărârea Guvernului nr.598/2024 pentru stabilirea salariului de bază minim brut pe tară garantat în plată, potrivit căruia, începând cu data de 1 iulie 2024, se stabilește la suma de 3700 lei lunar, pentru un program normal de lucru în medie de 168,000 ore pe lună;
         Luând în considerare că creșterea salarială de 10% se calculează faţă de nivelul acordat pentru luna decembrie 2023, și a faptului că începând cu 01 iulie 2024, conform HG nr.598/2024, personalul din cadrul aparatului de specialitate al primarului Municipiului Marghita, al Consiliului Local al Municipiului Marghita și din serviciile publice din subordinea Consiliului Local al Municipiului Marghita, beneficiază de majorări conform art.2 alin.(2) Hotărârea Consiliului Local nr.113/2017, fără a se depășii nivelul indemnizaţiei lunare a funcţiei de viceprimar, la nivelul bugetului local creșterea de 10%, nu este semnificativă , întrucât doar unui număr limitat de funcții publice li se aplică această majorare respectiv:
Funcția – 3 x Șef  Serviciu = diferența 575x3= 1725

             – 1 x Șef  Serviciu diferența  = 747

             – 1 x Auditor diferența  = 575 
                                                    Total diferență = 3047 lei/lună (plus de cheltuială din fondul de            salarii al bugetului local)
PROPUNEM: 

- majorarea cu  10% faţă de nivelul acordat pentru luna decembrie 2023 a veniturilor salariale existente, ale angajaților din cadrul aparatului de specialitate al Primarului Municipiului Marghita și a celorlalte structuri și servicii publice subordonate începând cu 1 august 2024, 

În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, considerăm, față de cele prezentate mai sus, că este necesar și oportun întocmirea unui proiect de hotărâre în vederea aprobării majorării cu 10% faţă de nivelul acordat pentru luna decembrie 2023 a veniturilor salariale existente, ale angajaților din cadrul aparatului de specialitate al Primarului Municipiului Marghita și a celorlalte structuri și servicii publice subordonate începând cu 1 august 2024.
          Șef serviciu,
          Bereteu Viorica                                                                               
                                                                 Întocmit,
                                                                        Inspector, Nistor Ana
